Michael Jordan

Michael Jeffrey Jordan naskis ye la 17ma di februaro 1963. Multi konsideras ilu la maxim bona basketbalisti omnatempe. Michael kreskis en Willmington, Nordal Karolina, ube balde ecelis kom yuna ludisto. Pose ilu ludis por l'universitato de Nordal Karolina ed sucesis vinkar la nacionala konkurso en 1982. En 1984, Jordan selektesis dal esquado Chicago Bulls en la draft dil NBA.

Michael ludis por Chicago Bulls dum 13 yari ed esis sisfoye championo dil NBA. Anke il nomizesis kinfoye la maxim valoroza ludisto dil konkurso. Pos l'ocido di lua patro en 1993, til marto 1995 Michael retretis de la aktiva praktiko dil basketbalo, ma ilu retrovenis por ludar en Chicago Bulls til la abandono dil equipo en 1999. Pose il okupis direktiva laboro en la equipo dil chefurbo, Washington Wizards, ma ye la 25ma di decembro 2001, Michael anuncis sua retroveno a la ludeyo di Washington ube ludis du yari pluse.

Michael anke ludis kun Usana nacionala esquado. Il esis olimpiala championo en 1984 e en 1992, kande la profesionala basketbalisti aceptesis en l'Olimpiala konkurso pri basketbalo.

 Extera ligilo 
 Chicago Bulls Michael Jordan

Kategorio:Usana basketbalisti